...ecclesiam sancti Apollinaris reddidit domnus Bruno* episcopus, et terram concessit juxta hoc monasterium, ut plantaretur viridiarium; ac secus undique ad vinearum opera jugera multa in Lariaco, in Biciso, in Surdiliaco, Patriniaco, Fedeniaco, Campo Salomonis, in Marcenniaco: que, quamvis monachorum edificarentur studio et opere, tamen Brunonis episcopi fiebant adortatione. Ubique ergo investigans, ablata restituebat et de suo jure, quodcumque necessarium et utile eis foret, libenti animo tribuebat.